
	בדוא"ל

	מבלי לפגוע בזכויות


לכבוד
[bookmark: _Hlk233119182]מלון קלאב הוטל- אילת	
באמצעות דוא"ל Dorito@clubhotel.co.il

א.ג.נ שלום רב,	
		             תאונה מתאריך 22/05/2026
			הנדון: רן בן אריה, ת.ז. 21704937       
הנני מייצג את מרשי שבנדון והריני מתכבד לפנות אל כב' ולפרט כדלקמן:
1. מרשי התארח עם משפחתו במלונכם - מלון קלאב הוטל- אילת (להלן: "המלון") בין התאריכים 20-23 למאי 2026.
[bookmark: OLE_LINK2]רצ"ב אישור הזמנה, מסומן "כנספח 1".
2.  בתאריך 22.6.26, בשעות הצהריים, ירד מרשי לשחק עם בנו בברכה, בעקבות השמש העזה, ביקש מרשי מעובדי המלון אם אפשר לסדר פינה מוצלת ואכן עובדי המלון הביאו שמשייה ופרשו אותה מעליהם. כעבור זמן מה, בעודם משחקים, בעקבות רוח קלה, נפלה השמשייה עליהם בעודם יושבים, מרשי נחבל חבלה ישירה  בעמוד השדרה ובראשו (להלן: "התאונה")
3. אורחי המלון ששהו בקרבת מקום חשו לזירת ההתרחשות, הם הרימו ממנו את השמשייה, קב"ט המלון שהגיע למקום מצא את מרשי שהוא סובל מכאבי ראש ומדמם ולמקום הוזעק צוות מד"א שהוזעק למקום פינה את מרשי לבית החולים "יוספטל" באילת. לאחר בדיקה ראשונית, שכללה בדיקות דימות, שוחרר מבית החולים בהנחיה לנטילת משככי כאבים, המשך מעקב רפואי ומנוחה.
רצ"ב תעודת חדר מיון, מסומנת "כנספח 2".
4. בעקבות התאונה, החופשה של מרשי ומשפחתו נהרסה. ומרשי שכל רצונו היה להנות בחיק משפחתו בבית מלון, במקום לנפוש יחדיו לאחר למעלה מ-600 ימי מילואים ביחידה מיוחדת נאלץ להתפנות לבית חולים כשהוא מדמם ולאחר מכן לשהות במנוחה, כשהוא כאוב ומותש.
5. מרשי פנה להנהלת המלון בבקשה לקבלת העתק דו"ח אירוע/פציעה ובקשה להמרת החופשה שנהרסה מחמת רשלנות המלון, כפי שיפורט כדלקמן, למועד בתאריכים אחרים.
6. אולם, בקשת מרשי הצנועה נפלה על אוזניים ערלות תוך התעלמות מוחלטת מכך שמדובר בלוחם ביחידה מיוחדת (מאוד!) אשר בסה"כ רצה לנפוש במלון בחיק משפחתו תוך ניצול שובר החופשה שניתן לו על שירותו. בצורה בוטה ומזלזלת תחינותיו סורבו בצורה נחרצת חסרת כל רגישות ובאפן שאין לו מקום בעולם המלונאות והתיירות.
7. לאחר התנהלותכם המקוממת לא נותרה בידי מרשי ברירה, אלא, לפנות לח"מ.
8.  התאונה נגרמה אך בשל התרשלותכם, אשר באה לידי ביטוי במחדלים הבאים:
1. התרשלתם בלפקח על בטיחות תשתיות המלון והצבת אמצעי הצללה כמצופה וכמתבקש.
2. התרשלתם בכך שלא פעלתם על מנת לאפשר סביבה בטוחה ונטולת מפגעים.
3. לא דאגתם לבטיחות באי המלון תוך הפקרתם לנזקי התשתיות
4. לא דאגתם לתשתיות בטוחות ונטולות מפגעים כמצופה וכנדרש.
5. לא דאגתם לשלומם של באי המלון.
6. לא דאגתם להסב את תשומת לב באי המקום בדבר המפגע.
7. לא עשיתם דבר ו/או לא עשיתם די על מנת למנוע את התאונה.
8. התרשלתם בלספק לבאי המקום סביבה בטוחה.
9. נהגתם בחוסר זהירות ובחוסר אכפתיות.
10. לא נהגתם כפי שמלון סביר וזהיר היה נוהג בנסיבות דומות.
9. בעטיה של התאונה ומחמת תוצאותיה סבל מרשי מכאבי ראש וסחרחורות, כמו גם מכאבים בעמוד השדרה העליון והצוואר. הוא נזקק לנטילת משככי כאבים ולמנוחה ולמעקב רפואי.
10. מחמת התאונה ותוצאותיה במשך מספר ימים נזקק מרשי לסיוע ועזרה בביצוע פעולות יומיומיות ונטל הטיפול במשק הבית והטיפול והדאגה לילדיהם נפלו על בני משפחתו שנאלצו לסייע.
11. מרשי, לוחם ביחידה מובחרת כאמור, לחם במספר זירות במשך תקופה של למעלה מ-600 ימי מילואים. במהלך שירותו היה מעורב במספר תקריות, חלקן פורסמו וחלקן לא, תקריות קשות ומחרידות בהן איבד כמה מחבריו אשר נפלו בעת מילוי תפקידם (הי"ד).
12.  מרשי אשר בחר לנצל את שובר החופשה שניתן לו ע"י משרד הבטחון במלונכם נפצע לא בשדה הקרב, אלא, כתוצאה מרשלנות מיותרת ובוטה שניתן היה למנוע בנקל. השובר שניתן לו, כמו ליתר לוחמי צה"ל ניתן לצורכי מנוחה והתרעננות המגיעים להם בדין. לא זו בלבד שהשובר לא הגשים את המטרה המיוחלת, אלא, הסב לו נזק. 
13. ואף לאחר שנפצע כאמור, פנה בצורה אצילית ומנומסת ובפיו בקשה אחת פשוטה להתחשבות והמרת החופשה שנהרסה באחרת.
14. במקום להכות על חטא, לבקש התנצלות ולנסות ולפייס את מרשי אשר נפגע מרשלנותכם תוך הבעת הערכה לשירותו ולתרומתו למדינה, ולהציע מיוזמתכם הצעה שכזאת, בחרתם להתעלם ולסרב בבוטות כאמור.
15. רשלנותכם והתנהלותכם כאמור עולה כדי עוולה נזיקית אשר מזכה את מרשי בפיצויים הן בגין נזקי גופו והן בגין החופשה שנהרסה והוא הסמיכני לייצגו ולפעול לצורך מימוש זכויותיו.
16. אציין כי משרדנו מלווה את לוחמי ומשרתי צה"ל ומערכת הבטחון על גופיה וגווניה השונים. למן השבעה באוקטובר אנו מלווים לוחמים  ומספר יחידות "פרו בונו" - תרומה לקהילה .
17. הח"מ מאמין ומקווה כי המדובר בשגגה מצידכם, וכי אילו היה מובא לעיונכם האמור אשר פורט לעיל, בצורה נהירה שכזו הייתם בוחרים ליזום פניה ישירה למרשי תוך התנצלות והצעת חופשה חלופית ופיצוי מיוזמתכם.
18. הח"מ מאמין ומקווה כי גם אתם לא תתנו יד ותסבלו פגיעה באנשי ונשות המילואים .
19. ככל ואין המדובר בשגגה, הריני להדגיש כי משרדנו ימשיך ללוות את הנדון בין אנשי ונשות כוחות הבטחון המלווים על ידנו ויעשה ככל שניתן על מנת לוודא כי אנשי ונשות כוחות הבטחון בסדיר ובמילואים לא יפגעו וינתן להם המירב לו הם זכאים!
20. על מנת לייתר את הצורך בפניה לערכאות כמו גם לגורמים נוספים הן במערכת הבטחון והן במדיות השונות, הנכם נדרשים להשיב בהקדם ולהציע לפצות את מרשי ומשפחתו על הנזק ועוגמת הנפש שנגרמה לו כתוצאה מהתרשלותכם.

